
	COMISIA JURIDICĂ, DE DISCIPLINĂ ŞI IMUNITĂŢI 

Nr. 4c-11/138/2018
Bucureşti, 25 septembrie 2018
Nr.  Plx 63/2018
	
	COMISIA PENTRU ADMINISTRAŢIE
PUBLICĂ ŞI AMENAJAREA TERITORIULUI
Nr. 4c-6/62/2018



BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra propunerii legislative privind modificarea şi completarea articolului 2 din Legea privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice nr.75/1994, trimisă Comisiei juridice, de disciplină şi imunităţi şi Comisiei pentru administraţie publică şi amenajarea teritoriului, cu adresa nr. PL- x 63 din 26 februarie 2018 şi înregistrată cu nr. 4c-11/138 din 27 februarie 2018, respectiv cu nr. 4c-6/62/2018.
     În raport cu obiectul şi conţinutul său, propunerea legislativă face parte din categoria legilor ordinare.

                  PREŞEDINTE,                                             PREŞEDINTE,                                           

              Eugen NICOLICEA                                 Florin Claudiu ROMAN

                                                                                CAMERA DEPUTAŢILOR

COMISIA JURIDICĂ, DE DISCIPLINĂ                                                                                       COMISIA PENTRU ADMINISTRAŢIE,


                   ŞI IMUNITĂŢI                                                                                                               PUBLICĂ ŞI AMENAJAREA TERITORIULUI

Nr.4C-11/138                                                                                                                            Nr. 4C-6/62
Bucureşti, 25 septembrie 2018
RAPORT  COMUN

asupra propunerii legislative privind modificarea şi completarea articolului 2 din Legea privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice nr.75/1994
(PLx.63/2018)


 În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, prin adresa nr. PLx.63 din 26 februarie 2018, Comisia juridică, de disciplină şi imunităţi şi Comisia pentru administraţie publică şi amenajarea teritoriului au fost sesizate spre dezbatere în fond cu propunerea legislativă privind modificarea şi completarea articolului 2 din Legea privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice nr.75/1994.

Potrivit dispoziţiilor art. 75 din Constituţia României, republicată, şi ale 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională. 

Consiliul Legislativ, prin avizul nr. 894 din 18.12.2017, a avizat favorabil iniţiativa legislativă.
Guvernul nu susţine adoptarea iniţiativei legislative, conform punctului de vedere nr.2007 din 18.12.2017.
Propunerea legislativă are ca obiect de reglementare completarea art.2 din Legea nr.75/1994, în sensul prevederii obligaţiei arborării drapelului naţional pe arterele principale de circulaţie, cu 5 zile înainte de 1 Decembrie.
Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului au examinat propunerea legislativă în şedinţe separate. 



Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 12 septembrie 2018. Din numărul total de 23 membri ai Comisiei pentru administraţie publică şi amenajarea teritoriului au participat la dezbateri 20 deputaţi. La dezbateri au participat, în calitate de invitaţi, doamna Sirma Caraman-secretar de stat în cadrul Ministerului Dezvoltării Regionale şi Administraţiei Publice şi domnul Ion Ardeal Ieremia- secretar de stat în cadrul Ministerului Culturii şi Identităţii Naţionale.


Membrii Comisiei juridice, de disciplină şi imunităţi au dezbătut propunerea legislativă în şedinţa din 25 septembrie 2018. 


La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


În urma dezbaterilor, membrii celor două Comisii au hotărât, cu majoritate de voturi, respingerea propunerii legislative privind modificarea şi completarea articolului 2 din Legea privind arborarea drapelului României, intonarea imnului naţional şi folosirea sigiliilor cu stema României de către autorităţile şi instituţiile publice nr.75/1994.

În raport cu obiectul şi conţinutul reglementării, propunerea legislativă face parte din categoria legilor ordinare.
	                                    PREŞEDINTE                                                                                  
                              Eugen NICOLICEA                                   
                                    SECRETAR    

                        Aida Cristina CĂRUCERU

	                   PREŞEDINTE
            Florin Claudiu ROMAN 
                      SECRETAR

         Simona BUCURA-OPRESCU

	    Consilier parlamentar,
      Muşat Alexandra
	                                                                     Consilier parlamentar,
                                                                         Nicoleta Toma

